બે વિદ્યાર્થી અને ડ્રાઈવરને ગંભીર ઈજાઓ થતાં સારવાર માટે ઝાયડસ હોસ્પિટલ ખાતે ખસેડવામાં આવ્યા છે. સૂત્રોના જણાવ્યા પ્રમાણે ટ્રક નવાપુરા ગામથી આવીને ફૂલ સ્પીડમાં વળાંક લેવા જતાં બસ સાથે અથડાઈ હતી. અકસ્માત થતાં બસચાલક ઘટનાસ્થળેથી ફરાર થઇ ગયો હતો. હાઇવે પર ઓવરસ્પીડમાં આવી રહેલ ટ્રક સાથે સ્કૂલબસનો અકસ્માત સર્જાતાં નવાપુરા ગામના લોકો ભેગા થઇ ગયા હતા અને ચક્કાજામ કર્યો હતો. ચાંગોદર પોલીસ અને ડીવાયએસપી સહિતના અધિકારીઓ તાત્કાલિક ઘટનાસ્થળે દોડી આવ્યા હતા. ગ્રામજનોએ આક્ષેપ કર્યો હતો કે ગામથી બહાર હાઇવે તરફ નીકળતા સમયે આવા અનેક અકસ્માત થાય છે છતાં કોઈ બમ્પ અથવા સર્કલ બનાવવામાં આવતાં નથી. ચાંગોદર પોલીસે ટ્રકચાલક વિરુદ્ધ ગુનો નોંધવાની તજવીજ હાથ ધરી છે.